****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/18-01/28**

**URBROJ: 2123-05-01-18-1**

**U Šandrovcu, 11.09.2018.**

**Z A P I S N I K**

**sa 11. sjednice Općinskog vijeća općine Šandrovac održane 10.09.2018. sa početkom u 19,00 sati**

**Prisutni:** Halapa Nikola, Husnjak Damir, Solar Biljana, Miroslav Sokolić, Marica Petreković, Sven Perec, Igor Škudar, Slaven Kurtak, Stjepan Žager i Ormanović Ranko

**Odsutni:** Danijel Bedeković

**Ostali prisutni:** općinski načelnik Općine Šandrovac, Josip Dekalić, načelnika, Ivana Fočić, pročelnica JUO Općine Šandrovac, Dajana Perhot, referent za računovodstvo i financije Općine Šandrovac, Damir Kolar, mag.ing.agr, ravnatelj Doma za starije i nemoćne osobe Šandrovac

**Zapisničar:** Martina Bedeković

Predsjedavajući je pozdravio prisutne i utvrdio kvorum.

Predsjedavajući je dao Dnevni red na usvajanje. U trenutku glasanja bilo je prisutno 10 vijećnika, te je Dnevni red usvojen jednoglasno sa 10 glasova ZA od strane Općinskog vijeća.

**D N E V N I R E D**

1. Donošenje Odluke kojom se daje suglasnost za provedbu ulaganja građenje kulturnog

centra u Šandrovcu,

1. Donošenje Odluke kojom se daje suglasnost za provedbu ulaganja u vatrogasni dom i

spremište na području Općine Šandrovac,

1. Donošenje Odluke o uvjetima i načinu držanja kućnih ljubimaca i načinu postupanja s

napuštenim i izgubljenim životinjama, te divljim životinjama u Općini Šandrovac.

**Točka 1.**

**Donošenje Odluke kojom se daje suglasnost za provedbu ulaganja građenje kulturnog centra u Šandrovcu.**

\*Načelnik Općine Šandrovac, Josip Dekalić, obrazlaže Odluku kojom se daje suglasnost za provedbu ulaganja građenja kulturnog centra u Šandrovcu. Govori kako će se iz LAG-a povući sredstva u iznosu od oko 20.000,00 eura, kojima bi se izgradio kulturni centar u kojem bi ljudi mogli vidjeti kako se nekada radilo i živjelo. A u istom tolikom iznosu treba sudjelovati i Općina Šandrovac.

\*Pročelnica Jedinstvenog upravog odjela Općine Šandrovac, Ivana Fočić: „Jedino što bih ja još nadodala je da se u članku 2. na kraju rečenice makne točka iza ovog dijela 2020. godine i samo da se tu unese još „i strategija LAG-a Sjeverna Bilogora za razdoblje 2014. – 2020. godine.“. U članku 3. u stavku dva, to je natječaj Agencije za plaćanje u poljoprivredi, ribarstvu i ruralnom razvoju, ali ovdje bih ipak ispravila taj dio, brisala bi ga i stavila LAG Sjeverna Bilogora, znači natječaja LAG-a Sjeverna Bilogora. Ja Vas molim da uvažite ovu izmjenu i dopunu.“

\*Predsjedavajući: „Molim Vas da se dizanjem ruku izjasnimo tko je za to da se ove promjene unesu u Odluku.“

U trenutku glasanja bilo je prisutno 10 vijećnika. Izmjene i dopune Odluke kojom se daje suglasnost za provedbu ulaganja građenja kulturnog centa u Šandrovcu, Pročelnice Jedinstvenog upravnog odjela Općine Šandrovac, Ivane Fočić, usvojene su jednoglasno sa 10 glasova ZA.

Zatim se prešlo na izglasavanje izmijenjene i nadopunjene Odluke kojom se daje suglasnost za provedbu ulaganja građenja kulturnog centra u Šandrovcu.

U trenutku glasanja bilo je prisutno 10 vijećnika. Odluka kojom se daje suglasnost za provedbu ulaganja građenja kulturnog centra u Šandrovcu usvojena je sa 10 glasova ZA.

**(KLASA: 406-01/18-01/1, URBROJ: 2123-05-01-18-1)**

**Točka 2.**

**Donošenje Odluke kojom se daje suglasnost za provedbu ulaganja u vatrogasni dom i spremište na području Općine Šandrovac.**

\*Načelnik Općine Šandrovac, Josip Dekalić, obrazlaže Odluku kojom se daje suglasnost za provedbu ulaganja u vatrogasni dom i spremište na području Općine Šandrovac. Napominje kako je taj projekt dan na natječaj i prije dvije godine, ali kako tada nije prošao iz razloga što nije bilo dovoljno novca. Tada smo kao obrazloženje dobili da zbog nedostatka sredstava na taj natječaj možemo ići i drugi puta. Sada imamo saznanja da bi nam taj projekt mogao proći. Tim projektom bi se stari dio bivšeg Poljopogona srušio i napravio bi se novi dio gdje bi bile tri garaže za vatrogasna vozila, kancelarije vatrogasnog centra, kupaone, dnevnog boravka i gdje bi se u budućnosti moglo odraditi dežurstvo. A uz to bi u drugom djelu tog objekta bili prostori za Udruge. Ovaj projekt je interesantan jer on uključuje i kompletno unutarnje uređenje i svu opremu.

\*Pročelnica Jedinstvenog upravnog odjela Općine Šandrovac, Ivana Fočić, govori kako su za ovaj projekt osigurana sto postotna sredstva iz agencije za plaćanja u poljoprivredi.

U trenutku glasanja bilo je prisutno 10 vijećnika. Odluka kojom se daje suglasnost za provedbu ulaganja u vatrogasni dom i spremište na području Općine Šandrovac usvojena je sa 10 glasova ZA.

**(KLASA: 943-01/18-01/2, URBROJ: 2123-05-01-18-1)**

**Točka 3.**

**Donošenje Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama, te divljim životinjama u Općini Šandrovac.**

\*Pročelnica Jedinstvenog upravnog odjela Općine Šandrovac, Ivana Fočić, obrazlaže Odluku o uvjetima i načinu držanja kućnih ljubimaca i načinu postupanja s napuštenim i izgubljenim životinjama, te divljim životinjama u Općini Šandrovac.

\*Načelnik Općine Šandrovac, Josip Dekalić, govori o tome kako se u prostoru gdje je bio radar, planira izgradnja azila za pse za 9 općina koje su u LAG-i i za 2 grada, Grad Bjelovar i Grad Grubišno Polje.

U trenutku glasanja bilo je prisutno 10 vijećnika. Odluka o uvjetima i načinu držanja kućnih ljubimaca i načinu postupanja s napuštenim i izgubljenim životinjama, te divljim životinjama u Općini usvojena je sa 10 glasova ZA.

**(KLASA: 363-01/18-01/6, URBROJ: 2123-05-01-18-1)**

Predsjednik općinskog vijeća Općine Šandrovac zaključuje sjednicu u 19,38 sati

Zapisničar:

Martina Bedeković

**Općinsko vijeće općine Šandrovac**

**Predsjednik općinskog vijeća**

**Igor Škudar**